作者：王之道
词牌/韵律：归朝欢

paragraphs: 透隙敲窗风摵摵。
坐见广庭飞缟白。
长安道上正骑驴，蔡州城里谁坚壁。
表表风尘物。
瑶林琼宇三豪客。
对分毫、连珠唱玉，竟把诗笺掷。
草草杯盘还促席。
痛饮狂歌话胸臆。
前村昨夜访梅花，东邻休更夸容色。
清欢那易得。
明朝乌辔升南极。
带随车、黄垆咫尺，莫作山河隔。